《和池亭即事》
宋代·赵希逢

邂逅那堪皆我辈，一觞一咏觉情深。
浮荣槐枕半炊梦，清兴竹林千古心。
风涨晴空飞絮急，雨滋冷砌任苔侵。
池亭小立便幽寂，时听清泉戛玉音。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。